ང་རང་ས་ཁྲས་ལམ་སྟོན་བྱེད་པའི་གསང་སྤྱོད་ནང་འཛུལ།གསང་སྤྱོད་དེ་ནི་གཞལ་ཡས་ཕོ་བྲང་ཞིག་དང་འདྲ།གང་སར་རྡུལ་ཞིག་རྙེད་ས་མི་འདུགངས་སྐྱག་པ་གཏོང་གིན་སྟོད་ཐུང་གི་པར་ཁུག་ནས་ཐ་མ་འཐེན་འཕྲོ་བླངས་ནས་ཁ་ནང་ཡུན་རིང་བཅུག་ནའང་།མེ་ཆ་རྙེད་ཀྱི་མི་འདུགང་རང་སླར་ཡང་མི་ཚོགས་ཀྱི་ནང་འཛུལ་དུས་དེར།ཁོ་ཚོ་ཁ་ཤས་མོ་ཊ་བཏང་ནས་འགྲོ་བཞིན་འདུག་ཅིང་ལ་ཤས་ས་འོག་གི་ལྕགས་ལམ་ནང་འཛུལ་གྱིན་འདུགལ་ལ་ནི་གནམ་ལ་འཕུར་གྱིན་འདུགང་དང་ང་འདྲ་བར་རང་ཉིད་ཀྱི་རྐང་པ་གཉིས་ལ་བརྟེན་དེ་འགྲོ་མཁན་ཡང་འདུགཡོད་ཚད་ཅི་མགྱོགས་གང་མགྱོགས་ཀྱིས་ཅི་ཞིག་ལ་གང་འཐོབ་རྒྱག་གིན་འདུགངས་རང་ཉིད་གང་ཞིག་ཏུ་འགྲོ་དགོས་པའང་མི་ཤེས།རང་ཉིད་བོར་སོང་ནའང་མི་འཚོལ་ཡིག་སྤུས་དག་ཅིག་བྲིས་པས་ཆོག་སྙམ།མཐར་སྤྱི་སྤྱོད་རླངས་འཁོར་ཞིག་ཏུ་འཛུལ་སོང་།སྤྱི་སྤྱོད་རླངས་འཁོར་ནང་གི་མི་རྣམས་ལ་སེམས་སྡུག་ཆེན་པོ་རེར་འཁུར་རྒྱུ་འདུགཁོ་ཚོའི་སྡུག་དེ་ང་དང་ང་འདྲ་བའི་མི་ཆ་མེད་དག་གིས་བཟོས་པ་དང་འདྲ་བར་ཁོ་ཚོས་ནང་གི་མི་དང་ཕྱི་རོལ་གྱི་ཡུལ་ལྗོངས་ལ་རྣམ་འགྱུར་འཁྱག་པ་རེ་སྟོན་པར་བྱེད།ཡང་ན་ཕྱི་རོལ་གྱི་དངོས་ཡོད་ཟེར་བའི་གོམ་པ་སྤོ་ཆོག་པའི་གནས་འདི་རུ་ཅི་ཡང་མ་རྙེད་པས་ཁ་པར་ནང་གི་དྲ་ལམ་དུ་ཅི་ཞིག་འཚོལ་གྱིན་འདུགཡིན་ཡང་ཁ་པར་གྱིས་མི་ཚོས་རྫུན་བཟོ་བྱས་པའི་ཕུགས་བསམ་ཞེས་པའི་མ་འོངས་ཀྱི་དག་ཞིག་དེ་སྔར་ལས་མག་མོག་ཏུ་བཏང་ཞིང་མི་ཚོས་བརྗེད་པར་བསམ་པའི་ཁ་སང་གི་རྨ་ཁར་ཚྭ་མང་པོ་བཏབ།